सोए रह गए रैना, आनन फानन में पकड़ा विमान  
भारतीय टीम विश्व कप उद्घाटन समारोह में भाग लेने के लिए सुबह चेन्नई से ढाका रवाना हुई लेकिन जब टीम बस होटल से हवाई अड्डे के लिए रवाना हुई तो उसमें रैना नहीं थे।
सुरेश रैना की नींद नहीं टूटी और साथी खिलाड़ियों ने भी उनकी सुध नहीं ली जिससे बायें हाथ का यह बल्लेबाज बृहस्पतिवार को चेन्नई में टीम बस से हवाई अड्डे रवाना नहीं हो पाया और उन्होंने आखिर में आनन फानन में ढाका जाने वाला विमान पकड़ा।  भारतीय टीम विश्व कप उद्घाटन समारोह में भाग लेने के लिए सुबह चेन्नई से ढाका रवाना हुई लेकिन जब टीम बस होटल से हवाई अड्डे के लिए रवाना हुई तो उसमें रैना नहीं थे। रैना तब तक सो रहे थे और बाद में टैक्सी से हवाई अड्डे पहुंचे। भारत को विश्व कप का पहला मैच 19 फरवरी को बांग्लादेश के खिलाफ खेलना है और इसलिए कप्तान महेंद्र सिंह धोनी से यहां जब पत्रकारों ने रैना के होटल में छूट जाने की घटना के बारे में पूछा, तो उन्होंने इसे मजाकिया अंदाज में टाल दिया। धोनी ने कहा, मैं चिंतित नहीं था क्योंकि टीम में 14 अन्य खिलाड़ी हैं। जो भी भारत में क्रिकेटर को कोई न कोई लिफ्ट दे ही देता है।